CELEX: C2006/165/14
Language: lt
Date: 2006-07-15 00:00:00
Title: Byla C-431/04  2006 m. gegužės 4 d.  Teisingumo Teismo (antroji kolegija) sprendimas ( Bundesgerichtshof  (Vokietija) prašymas priimti prejudicinį sprendimą)  Massachusetts Institute of Technology  (Patentų teisė — Medicinos produktai — Reglamentas (EEB) Nr. 1768/92 — Medicinos produktų papildomos apsaugos liudijimas —  Veikliųjų sudedamųjų dalių derinio  sąvoka)

15.7.2006   
            
            
               LT
            
            
               Europos Sąjungos oficialusis leidinys
            
            
               C 165/8
            
         2006 m. gegužės 4 d. Teisingumo Teismo (antroji kolegija) sprendimas (Bundesgerichtshof (Vokietija) prašymas priimti prejudicinį sprendimą) Massachusetts Institute of Technology
   
   (Byla C-431/04) (1)
   
   (Patentų teisė - Medicinos produktai - Reglamentas (EEB) Nr. 1768/92 - Medicinos produktų papildomos apsaugos liudijimas - „Veikliųjų sudedamųjų dalių derinio“ sąvoka)
   (2006/C 165/14)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesgerichtshof
   Šalys pagrindinėje byloje
   Ieškovė: Massachusetts Institute of Technology
   Dalykas
   Prašymas priimti prejudicinį sprendimą — Bundesgerichtshof — 1992 m. birželio 18 d. Tarybos reglamento (EEB) Nr. 1768/92 dėl medicinos produktų papildomos apsaugos liudijimo sukūrimo (OL L 182, p. 1) 1 straipsnio b punkto išaiškinimas — Sąvoka „medicinos produkto veikliųjų sudedamųjų dalių derinys“ — Medicinos produktas, kurį sudaro veiklioji medžiaga ir medžiaga, suteikianti veikliajai medžiagai farmacinę formą, būtiną siekiant išvengti toksinio poveikio.
   Rezoliucinė dalis
   1992 m. birželio 18 d. Tarybos reglamento (EEB) Nr. 1768/92 dėl medicinos produktų papildomos apsaugos liudijimo sukūrimo redakcijos, priėmus Aktą dėl Austrijos Respublikos, Suomijos Respublikos ir Švedijos Karalystės stojimo sąlygų ir Sutarčių, kuriomis yra grindžiama Europos Sąjunga, pritaikomųjų pataisų, 1 straipsnio b dalį reikia aiškinti ta prasme, kad „medicinos produkto veikliųjų sudedamųjų dalių derinio“ sąvoka neapima derinio iš dviejų medžiagų, iš kurių tik viena turi gydomąjį poveikį tam tikrai nustatytai indikacijai, o kita gali suteikti medicinos produktui tam tikrą farmacinę formą, kuri būtina pirmosios medžiagos gydomajam poveikiui tai pačiai indikacijai.
   
      (1)  OL C 300, 2004 12 4.